Tekbolas

Tekbolas – futbolo atmaina, primenanti stalo tenisą. Žaidžiama ant specialaus išlenkto stalo su futbolo kamuoliu. Žaidimui tarptautiniu lygiu atstovauja Tarptautinė tekbolo federacija (, FITEQ). Žaidimas sukurtas 2014 m. Vengrijoje.

 Taisyklės 
Žaidžiama tarp dviejų žaidėjų arba porose tarp keturių. Taisyklės panašios į stalo teniso, kamuolys turi būti atmuštas į priešininko stalo pusę, paliečiant jį ne daugiau kaip tris kartus. Kamuolį galima liesti bet kuria kūno dalimi, išskyrus rankas. Kamuolį galima liesti ta pačia kūno dalimi tik du kartus iš eilės. Priešininkų ir stalo liesti negalima. Susitikimą sudaro 3 setai po 20 taškų.

 Istorija 
Tekbolą 2014 m. Vengrijoje sukūrė du futbolo entuziastai – buvęs profesionalus žaidėjas Gábor Borsányi ir kompiuterių mokslų daktaras Viktor Huszár. 
Sportą populiarina žymūs buvę futbolininkai bei treneriai – Ronaldinho, Luís Figo, Carles Puyol, Nicolas Anelka, Robert Pires, Ronald Koeman ir kiti.https://teqball.com/ Sportas pripažintas tinkamu lavinti kamuolio valdymo techniką treniruotėse ir yra bekontaktinis, tokiu būdu žymiai sumažinantis riziką patirti traumas.

Nuo 2017 m. FITEQ kasmet rengia pasaulio tekbolo čempionatus ().

Tekbolas buvo įtrauktas į pirmąsias Afrikos paplūdimio žaidynes 2019 m. birželio 14–23 d.https://teqball.com/en/teqball/news/teqball-joins-2019-sal-african-beach-games

FITEQ pasirašė bendradarbiavimo sutartį su Eurosport populiarinti tekbolą 2019 m. programose, pasiekiančiose 54 pasaulio šalis.https://www.rapidtvnews.com/2019061856403/eurosport-takes-teqball-to-the-world.html#axzz5xkCDKBIW 

Tekbolas debiutavo kaip olimpinė sporto šaka 2023 m. Europos žaidynėse Krokuvoje.https://www.insidethegames.biz/articles/1108345/teqball-padel-european-games-2023-added

 Pasaulio tekbolo taurė 
Pasaulio tekbolo taurė yra kasmet rengiamas FITEQ turnyras. Pirmasis tekbolo pasaulio taurės turnyras vyko 2017 m. Budapešte, Vengrijoje. Jame dalyvavo atstovai iš daugiau nei 20 šalių. 2018 m. turnyras vyko spalio 12–13 dienomis Reimse, Prancūzijoje. Jame dalyvavo 90 žaidėjų.http://fiteq.tournamentsoftware.com/sport/events.aspx?id=316C4CBE-74C7-41D4-B09B-B416C0CF024F Planuojama 2019 m. tekbolo pasaulio taurės turnyrą rengti spalio mėn.

 Tekbolas Lietuvoje 
2019 m. rugpjūčio mėn. Lietuvos futbolo federaciją aplankė tarptautinės Tekbolo sporto federacijos atstovai ir aptarė bendradarbiavimo galimybes.https://lff.lt/news/7083/federacijai-pristate-tekbolo-sporto-saka/ 

Lietuvos tekbolo federacija buvo įregistruota https://rekvizitai.vz.lt/en/company/tekbolo_federacija/ ir pradėjo veiklą  Lietuvos tekbolo federacijos prezidentu tapo Arnoldas Mauragas. Sukurta federacijos interneto svetainėLFTEQ.LT  bei Facebook paskyra.teqballLT Pirmasis Lietuvos tekbolo čempionatas planuotas 2022 m. pirmajame ketvirtyje.https://www.lfteq.lt/teq-lyga-lietuvos-tekbolo-federacija  

Lietuvos atstovai pirmą kartą dalyvavo pasaulio tekbolo čempionate 2021 m. gruodžio 8-11 dienomis Glivicių mieste, Lenkijoje, vykusiame čempionate (2021 Teqball World Championships). Dalyvauti buvo pakviesti Luko Arlausko ir Manto Makutunovičiaus duetas, bei pastarojo solo.https://www.sportas.lt/naujiena/445626/pasaulio-tekbolo-cempionate-pirma-karta-pasirodys-lietuviai

2022 m. liepos mėn. Anykščiuose vyko UAFF organizuojamas tekbolo pristatymas bei tekbolo turnyras.https://www.uaff.lt/2022/07/08/kvieciame-i-tekbolo-turnyra-anyksciuose/ 

2022 m. lapkričio 23-27 d. Niurnberge vyko penktasis pasaulio tekbolo čempionatas, kuriame Lietuvai atstovavo Lukas Arlauskas ir Kęstutis Balčiūnas.https://www.sportas.lt/naujiena/467793/lietuviai-isbande-jegas-pasaulio-tekbolo-cempionatehttps://www.fiteq.org/news/-341

Tekbolas buvo pirmą kartą įtrauktas į Europos žaidynių programą 2023 m. Krokuvoje.https://www.sportas.lt/naujiena/477404/vilniuje-paaiskes-kas-atstovaus-lietuvai-europos-zaidyniu-tekbolo-varzybose Lietuvą atstovato Kęstutis Balčiūnas.

2023 m. liepos mėn. Utenoje buvo surengtas „Stokker Teqball Cup“ turnyras.https://www.uaff.lt/2023/07/05/liepos-29-aja-utenio-stadione-tekbolo-ir-futbolo-svente/

2023 m. lapkričio 29 – gruodžio 3 d. Bankoke vyko šeštasis pasaulio tekbolo čempionatas, kuriame Lietuvai atstovavo Lukas Arlauskas ir Mantas Makutinovičius.https://www.sportas.lt/naujiena/488282/lietuviai-ruosiasi-pasaulio-tekbolo-cempionatuihttps://www.fiteq.org/news/702

 Išnašos 

Kategorija:Futbolas